da en da nl ca da da de es da da da da da da da da da da da da da da da da da da da da da da da da da en da en nb nb da de da da da de da da da da da da da da da da da da da nl da en da da es nl da
Nyt hjerte-tiltag redder liv ved musik-festival i Thy | GF Forsikring
10.8.2022 21:44:49 CEST | GF Forsikring
HJÆLPEN VAR NÆR: Onsdag eftermiddag var en lokal musikfestival tæt på at få en meget ulykkelig udgang, da en af deltagerne fik hjertestop. Men takket være en hurtig menneskelig indsats og hjælp fra en hjertestarter blev personen genoplivet, inden ambulancen kom.
Tænker du med hjertet, når du holder et arrangement?
Sådan lød spørgsmålet fra GF Forsikring i Skive, Thy og Mors, da de tre kontorer tidligere på året lancerede et nyt lokalt tiltag, hvor både foreninger og private omkostningsfrit kan låne en hjertestarter til deres arrangement.
Tiltaget er blevet meget positivt modtaget, og mange er allerede begyndt at låne hjertestarterne. En af dem var arrangørerne bag Jammerbugt Harmonika Træf. Og den beslutning viste sig at være helt afgørende for, at en gæst ikke mistede livet onsdag eftermiddag.
- Vi havde selvfølgelig ikke regnet med, at vi skulle få brug for hjertestarteren, men vi er så lykkelige for, at vi fik den lånt hos GF i Thisted. Havde vi ikke haft hjertestarteren, tør jeg slet ikke tænke på hvordan dagen var endt, fortæller Michelle Søndergaard Knudsen, der er medarrangør af Jammerbugt Harmonika Træf, der finder sted i denne uge i Thy Event & Naturcenter på Bjerget nord for Frøstrup
- En af vores gæster fik et hjertestop, og vi satte hurtigt hjertestarten til og fulgte anvisningerne. Det tog 15 minutter, før ambulancen kom, og da var personen allerede ved bevidsthed igen og trak vejret selv, fortsætter Michelle Søndergaard. Hun oplyser, at den pågældende nu har det godt efter omstændighederne.
Stor ros til arrangørerne
For Lasse Rytter Leander, der er afdelingschef hos GF Skive, Thy og Mors, viser eksemplet, hvor vigtigt det er at have hjertet i tankerne, når man skal holde et arrangement:
- Jeg vil gerne rose foreningen rigtig meget for at tage ansvar og være så handlekraftige i situationen, som de har været. De har været med til at redde liv.
- Vi har sørget for, at der er kommet en ny hjertestarter op til arrangementet, nu hvor den anden fulgte med ambulancen til hospitalet. For oven på sådan en oplevelse er det vigtigt, at alle fortsat føler sig trygge.
Hos Hjerteforeningen, der samarbejder med det medlemsejede GF Forsikring om tiltaget, er de glade for at kunne bidrage til den lokale hjertesikkerhed.
- Vi er rigtig glade for at kunne bidrage til GF Skive, Thy og Mors’ potentielt livreddende tiltag med at udlåne hjertestartere til alle typer af events, siger Anne Kaltoft, der er adm. direktør i Hjerteforeningen.
- At GF Skive, Thy og Mors desuden har valgt at opsætte offentligt tilgængelige hjertestartere uden for deres kontorer i tre byer, bidrager yderligere til den lokale hjertesikkerhed, slutter Anne Kaltoft.
Alle, der skal holde et arrangement, kan låne en hjertestarter på GF-kontorerne i Thisted, Nykøbing Mors og Skive. Det er helt gratis, uanset om man har sine forsikringer i GF eller ej. Man kan læse mere om det lokale hjertetiltag på gfforsikring.dk/hjertestarter
Også på landsplan arbejder GF Forsikring aktivt med at forhindre dødsfald ved hjertestop. Det sker gennem et omfattende samarbejde mellem Røde Kors og GF Fonden, blandt andet rettet mod unge under overskriften ”Mod til at handle”.
GF ForsikringHjertestarterHjertestopLasse LeanderMorsNykøbing MorsOverskud til hinandenSallingSkiveThistedThy
Rasmus GadeFagansvarlig, Kommunikation & PresseGF Forsikring
Tlf:+45 25 57 20 20presse@gfforsikring.dk
Lasse Rytter LeanderAfdelingschef hos GF Skive, Thy og Mors
Tlf:+45 28 40 92 26lasr@gfforsikring.dk
FRIVILLIG HANDLEKRAFT: Hurtig hjælp var afgørende, da en gæst på Jammerbugt Harmonika Festival onsdag overlevede et hjertestop. Årligt bliver ca. 5400 personer ramt af hjertestop, mens de befinder sig andre steder end på et hospital. (Arkivfoto: Linda Johansen/Hjerteforeningen)
NÆRHJÆLP: Det var denne udlåns-hjertestarter fra GF-kontoret i Thisted, som onsdag var med til at redde liv i Thy. (Foto: GF)
Information om GF Forsikring
Følg pressemeddelelser fra GF Forsikring
Skriv dig op her, og modtag pressemeddelelser på e-mail. Indtast din e-mail, klik på abonner, og følg instruktionerne i den udsendte e-mail.
Flere pressemeddelelser fra GF Forsikring
Energityve på spil i hele landet29.9.2022 06:00:00 CEST | Pressemeddelelse
Da prisen på benzin eksploderede, gjorde antallet af benzintyverier det samme. Med udsigten til en kold og dyr vinter, skal man nu også passe ekstra godt på sit brændsel, for tyvene kan komme forbi. GF Forsikring guider her til en sikker vinter uden energityverier.
Spar på energien – men ikke på sikkerheden23.9.2022 09:15:35 CEST | Pressemeddelelse
FARLIG TENDENS: De stigende energipriser får mange danskere til at se sig om efter alternative energikilder. GF Forsikring råder dog til, at man får tjekket, om det alternative brændsel passer til fyret. Forkert brug af brændsel kan nemlig være skyld i brand.
Danske studerende risikerer ekstra elektronikregning14.9.2022 06:00:00 CEST | Pressemeddelelse
Mange nye studerende køber i denne tid ny computer til studiet. Men ofte kommer de til at betale for meget for den nye elektronik, fordi de bliver lokket til at købe en elektronikforsikring, som ofte er helt overflødig. GF Forsikring guider her danskerne til, hvordan man undgår at overforsikre sin nye elektronik.
GF Forsikring henter tung finansprofil til direktørjob30.8.2022 09:00:00 CEST | Pressemeddelelse
Fra 1. september kommer 49-årige Otto Drejer Jensen, Solrød Strand, til at stå i spidsen for GF Forsikrings økonomiafdeling som ny økonomidirektør (CFO). Med sig i bagagen har han mange års erfaring fra finansielle virksomheder, hvor han også har stiftet bekendtskab med forsikringsverdenen.
Skybrud: Travl weekend hos GF Forsikring29.8.2022 13:51:13 CEST | Pressemeddelelse
Det medlemsejede GF Forsikring forventer, at det totale antal skader efter weekendens skybrud, der ramte forskellige steder i landet, kommer til at ligge på cirka 1000. Beredskabet var klart, og alle medlemmer får hurtigt hjælp.
I vores nyhedsrum kan du læse alle vores pressemeddelelser, tilgå materiale i form af billeder og dokumenter samt finde vores kontaktoplysninger.
Via Ritzau, Ritzaus pressetjeneste
+45 33 30 00 00
Store Kongensgade 14, 1264 København K
© Via Ritzau, Ritzaus pressetjeneste 2022